K r i t é r i á

na poskytovanie finančných prostriedkov obciam na dokončovanie objektov základných škôl a ich technickej vybavenosti rozostavaných  v rámci bývalej komplexnej bytovej výstavby na roky 2003 – 2006

	Na základe zákona NR SR č. 750/2002 Z.z. o štátnom rozpočte na rok 2003 a uznesenia vlády SR č. 1231/2002 k návrhu štátneho rozpočtu na rok 2003 Ministerstvo školstva SR v spolupráci s Ministerstvom financií SR na roky 2003 – 2006 určuje tento postup a kritériá:

I.

Predmet financovania rozostavaných objektov základných škôl a ich technickej  vybavenosti v rámci bývalej komplexnej bytovej výstavby

1.	Celkový vecný rozsah a potreba finančných prostriedkov na financovanie rozostavaných objektov základných škôl a ich technickej vybavenosti v rámci bývalej komplexnej bytovej výstavby^1) (ďalej KBV) podľa jednotlivých obcí Slovenskej republiky sú uložené v centrálnej báze dát spracovanej Národným centrom pre informatiku Bratislava.

2.	Z poskytnutých finančných prostriedkov sa financujú len tie rozostavané objekty základných škôl a ich technická vybavenosť v rámci bývalej KBV, ktoré sú uvedené v aktualizovanej báze dát vypracovanej Ministerstvom školstva SR a ich dokončovanie sa realizuje v súlade s vydaným stavebným povolením a  projektovou dokumentáciou overenou stavebným úradom.

3.	Rozsah potreby finančných prostriedkov na dokončovanie rozostavaných objektov základných škôl a ich technickej vybavenosti v rámci bývalej KBV v rokoch 2003 – 2006 sa určí tak, že celkový rozpočtový náklad ešte nevykonaných prác vyčíslených v cenovej úrovni roka 1991, prípadne i inej cenovej úrovni sa aktualizuje na cenovú úroveň IV. štvrťroka predchádzajúceho roku (2002-2005).

4.	Aktualizácia rozpočtových nákladov rozostavaných objektov základných škôl a ich technickej vybavenosti v rámci bývalej KBV sa uskutoční prepočítaním zostatkového rozpočtového nákladu stavby pomocou časového radu indexov cien stavebných prác za IV. štvrťrok predchádzajúceho roka v členení podľa smerov výstavby z publikácie „Štatistické čísla a grafy^2) , ktorú zabezpečuje obec (investor).
         Výber objektov základných škôl a ich technickej vybavenosti do výšky objemu schváleného v štátnom rozpočte SR na roky 2003 – 2006 a menovitý zoznam miest a obcí a stavieb základných škôl vypracuje Ministerstvo školstva SR v spolupráci s Ministerstvom financií SR v zmysle týchto kritérií. 
 Aktualizovaný výstup z centrálnej bázy dát spracovaný na jednotlivé objekty ZŠ a ich technickej vybavenosti vypracuje Ministerstvo školstva SR a predloží Ministerstvu financií SR.

5.	Predmetom financovania podľa týchto „Kritérií...“ nie sú rozostavané stavby základných škôl a školských zariadení, ktoré prešli do zriaďovateľskej pôsobnosti obcí podľa osobitného zákona (zákon č. 416/2001 Z.z. a  č. 138/1991 Zb.), ktoré sú vedené v centrálnom Registri investícií MF SR. Financovanie dokončovania týchto stavieb (objektov) sa zabezpečuje z decentralizačnej dotácie na kapitálové výdavky podľa osobitného metodického pokynu Ministerstva financií SR a Ministerstva školstva SR    zo dňa 28. januára 2003 č. 2669/2003-45.

II.
Kritériá na stanovenie výšky finančných prostriedkov obciam na dokončovanie objektov základných škôl a ich technickej vybavenosti v rámci bývalej KBV v rokoch               2003 – 2006.

1.	Pri určení výšky finančných prostriedkov jednotlivým obciam (investorom) sa bude vychádzať z rozsahu potreby finančných prostriedkov na dokončovanie rozostavaných objektov základných škôl a ich technickej vybavenosti v rámci bývalej KBV a zo schváleného objemu finančných prostriedkov v štátnom rozpočte na uvedený účel..

2.	Rozdelenie finančných prostriedkov na obce a výber rozostavaných objektov základných škôl a ich technickej vybavenosti v rámci bývalej KBV sa bude orientovať na objekty:

a)	u ktorých sa pri minimálnej finančnej sume (cca 10,0 mil.Sk) dosiahne ukončenie čo najväčšieho počtu učební,
b)	u ktorých sa pri minimálnej finančnej sume (cca 10,0 mil.Sk) dokončí celá stavba školy ( jedálne, hospodárske pavilóny, telocvičňa a iné objekty)
c)	u ktorých sa po dokončení učebňových častí ukončí dvojsmenný vyučovací proces,
d)	u ktorých obec (investor) použije aj vlastné finančné prostriedky v rozsahu min. 10 % zo zostatku rozpočtových nákladov,

3.	Objekty základných škôl a ich technická vybavenosť v rámci bývalej KBV, na ktorých v priebehu výstavby bolo zmenené funkčné zameranie zo základnej školy na strednú školu, nebudú financované z dotácií vyčlenených v štátnom rozpočte na uvedený účel.

4.	Pri dokončovaných stavbách základných škôl v rokoch 2003 – 2006 terénne a sadové úpravy zrealizujú príslušné obce z vlastných zdrojov bez nároku na štátny rozpočet.

III.
 Postup a spôsob financovania

1.	Na poskytnutie finančných prostriedkov obce nepredkladajú žiadosti.

2.	Určenú výšku poskytovaných finančných prostriedkov obciam na dokončovanie rozostavaných objektov základných škôl a ich technickej vybavenosti v rámci bývalej KBV v rokoch 2003 – 2006 oznámi  obciam (investorom) Ministerstvo financií SR na základe menovitého zoznamu a výstupu z centrálnej bázy dát, podľa bodu I/2 a zároveň určí spôsob a podmienky čerpania poskytnutej dotácie.

3.	Dotácie zo štátneho rozpočtu na dokončovanie základných škôl a ich technickej vybavenosti v rámci bývalej KBV na roky 2003 – 2006  vybrané obce použijú len na financovanie  určených objektov, a to do výšky rozpísanej sumy za každý objekt osobitne podľa výstupu z centrálnej bázy dát a použijú sa na práce a dodávky, ktoré sa uskutočnia v tom istom rozpočtovom roku.

4.	Zvýšenie rozpočtových nákladov rozostavaných objektov základných škôl spôsobené vecnou zmenou oproti pôvodnej dokumentácii, pri zachovaní pôvodného funkčného zamerania, sa bude riešiť na ťarchu finančných zdrojov obce, bez ďalších nárokov na poskytnutie prostriedkov zo štátneho rozpočtu. Obdobne sa postupuje v prípade, že zhotoviteľ vykoná stavebné práce nad rámec schváleného ročného záväzného limitu dotácie. 

5.	Poskytnuté finančné prostriedky môžu byť použité na určené účely, za podmienok stanovených Ministerstvom financií SR v zmysle § 6 zákona NR SR č. 303/1995 Z. z. o rozpočtových pravidlách v znení neskorších predpisov.
Za porušenie citovaného ustanovenia je  obec povinná podľa § 47 zákona NR SR č. 303/1995 Z. z. o rozpočtových pravidlách v znení neskorších predpisov neoprávnene použité finančné prostriedky vrátiť do štátneho rozpočtu a zároveň zaplatiť penále. 

6.	V prípade, že stavbu nebude z rôznych dôvodov dokončovať pôvodný zmluvný zhotoviteľ, je obstarávateľ povinný pri výbere zhotoviteľa postupovať podľa osobitného predpisu^3).

7.	Poskytnuté finančné prostriedky obciam na dokončovanie rozostavaných objektov základných škôl a ich technickej vybavenosti v rámci bývalej KBV podliehajú zúčtovaniu so štátnym rozpočtom. 

_________________

1)	Výnos Ministerstva financií SR č. 7/6427/1991 o financovaní rozostavanej komunálnej bytovej výstavby a výstavby technickej a občianskej vybavenosti uverejnený pod č.12 vo Finančnom spravodajcovi č. 1/1992 a oznámené v Zbierke zákonov č.133/1992 v čiastke 30
2)	Vydanej Štatistickým úradom SR, týkajúcej sa indexov cien stavebných prác, materiálov a výrobkov 
3)	 Zákon NR SR č. 263/1999 Z. z. o verejnom obstarávaní  a o zmene a doplnení niektorých zákonov

| | Návrh | | | |
rozdelenia finančných prostriedkov na dokončovanie objektov základných škôl
a ich technickej vybavenosti v rámci bývalej komplexnej bytovej výstavby |
| Rok 2003 | | | |
| | | | | | (v tis. Sk)
P.č. | Mesto a názov stavby | Invest. náklad | Zostatok | Návrh 2003 | | Spolu
| | celkom | po 31. 12. 2002 | ŠR | Lotérie |
1. | 16.tr. ZŠ Majolika Modra | 91 310 | 16 900 | 7 000 | 2 000 | 9 000
2. | 20 tr. ZŠ SNP II. Holíč | 129 658 | 76 306 | 7 000 | 2 000 | 9 000
3. | 32 tr. ZŠ Sídlisko Sereď | 116 479 | 22 336 | 5 062 | 5 000 | 10 062
4. | 32 tr. ZŠ Rozkvet Považská Bystrica | 155 625 | 46 125 | 6 000 | 0 | 6 000
5. | 32 tr. ZŠ Hájik Žilina | 214 633 | 101 167 | 6 000 | 6 000 | 12 000
6. | 32 tr. ZŠ Záturčie Martin | 205 600 | 121 500 | 6 700 | 0 | 6 700
7. | 24 tr. ZŠ Kľačno Ružomberok | 157 497 | 42 101 | 5 393 | 5 000 | 10 397
8. | 32 tr. ZŠ Kýčerka Čadca | 156 750 | 28 500 | 8 700 | 0 | 8 700
9. | 12 tr. ZŠ Jánošku Liptovský Mikuláš | *             30 446 | 1 570 | 1 570 | 0 | 1 570
10. | 16 tr. ZŠ Sídl. II. Námestovo | *             80 101 | 6 020 | 4 020 | 2 000 | 6 020
11. | 16 tr. ZŠ Turčianske Teplice | 58 561 | 16 874 | 3 000 | 0 | 3 000
12. | 24 tr. ZŠ Kamence Kys. Nové Mesto | 103 478 | 41 121 | 6 000 | 0 | 6 000
13. | 16 tr. ZŠ Západ Rimavská Sobota | 81 055 | 27 150 | 5 000 | 5 000 | 10 000
14. | 20 tr. ZŠ Fiľakovo | 83 002 | 30 580 | 6 000 | 6 000 | 12 000
15. | 24 tr. ZŠ Klokočina Nitra | *           106 642 | 8 706 | 8 706 | 0 | 8 706
16. | 16 tr. ZŠ Vinohrady Levice | *             93 281 | 10 481 | 5 481 | 5 000 | 10 481
17. | 16 tr. ZŠ Terasy Štúrovo | 110 593 | 49 050 | 6 000 | 4 000 | 10 000
18. | 20 tr. ZŠ Rozmarínová Komárno | 96 712 | 21 285 | 5 000 | 5 000 | 10 000
19. | 12 tr. ZŠ Zálužice | 101 568 | 16 510 | 7 500 | 0 | 7 500
20. | 12 tr. ZŠ Veľké Kapušany | 87 154 | 20 753 | 8 000 | 0 | 8 000
21. | 24 tr. ZŠ Rožňava | 16 700 | 15 200 | 3 000 | 0 | 3 000
22. | 16 tr. ZŠ  Nad nemocnicou Kráľovský Chlmec | 144 476 | 64 512 | 7 000 | 5 000 | 12 000
23. | 24 tr. ZŠ Wimbarg Bardejov | 79 270 | 28 227 | 6 000 | 5 000 | 11 000
24. | ZŠ Vážecká Prešov | *             24 600 | 11 853 | 6853 | 5 000 | 11 853
25. | 16 tr. ZŠ Lipany | *             74 350 | 8 510 | 6 510 | 2 000 | 8 510
26. | 24 tr. ZŠ Mier Stropkov | *             96 487 | 3 305 | 3 305 | 0 | 3 305
27. | 12 tr. ZŠ Komenského Sabinov | *             32 100 | 6 600 | 6 600 | 0 | 6 600
28. | 12 tr. ZŠ Stará Ľubovňa | 89 468 | 16 706 | 5 000 | 3 000 | 8 000
29. | 20tr. ZŠ Lúčna Vranov | 127 586 | 28 157 | 5 000 | 3 000 | 8 000
| Spolu | 2 848 470 | 888 105 | 167 400 | 70 000 | 237 400
| *  predpoklad dokončenia stavby v roku 2003 | | | |